**IZRAKSTS**

**Valsts akciju sabiedrības "Privatizācijas aģentūra"**

**iepirkuma komisijas sēdes protokols**

|  |  |  |
| --- | --- | --- |
| **2018.gada 5.aprīlī** | | **Nr.15** |
| Sēdi vada iepirkuma komisijas priekšsēdētājs: | Ģ.Freibergs | |
| Sēdē piedalās iepirkuma komisijas locekļi: | S.Balcars, K.Timpars | |
| Iepirkuma komisijas sēdi protokolē  iepirkuma komisijas sekretāres p.i.: | E.Jonāse | |

Sēde notiek Rīgā, K.Valdemāra ielā 31.

Sēde ir atklāta.

Sēde sākas plkst. 13.00.

**Iepirkuma komisijas sēdes organizatoriskie jautājumi:**

Iepirkuma komisijas sēdes vadītājs konstatē, ka sēdē piedalās trīs komisijas locekļi, un iepirkuma komisija šajā sēdē ir lemttiesīga.

Iepirkuma komisija nolemj apstiprināt šādu darba kārtību:

[..]

6. Par Mazajam iepirkumam “Privatizējamo un atsavināmo nekustamo īpašumu uzturēšana” (PA/2018/14) iesniegto piedāvājumu vērtēšanu un rezultāta apstiprināšanu.

Ziņo: Ģ.Freibergs

Par: Ģ.Freibergs, K.Timpars, S.Balcars

Pret: nav

Lēmums pieņemts vienbalsīgi.

[..]

6. Par Mazajam iepirkumam “Privatizējamo un atsavināmo nekustamo īpašumu uzturēšana” (PA/2018/14) iesniegto piedāvājumu vērtēšanu un rezultāta apstiprināšanu.

Ziņo: Ģ.Freibergs

NOLĒMA:

6.1. Pieņemt zināšanai, ka:

6.1.1. SIA “Augstceltne” iesniegtais piedāvājums nav noformēts atbilstoši Nolikuma pretendentiem 7.6.punktā minētajām prasībām – piedāvājums nav cauršūts un sanumurēts. Ievērojot, ka piedāvājums sagatavots izmantojot abpusēju druku un katra piedāvājuma lapa ir pretendenta paraksttiesīgās personas parakstīta, piedāvājuma noformējums nevar ietekmēt finanšu un tehnisko piedāvājumu un nav samērīgi izslēgt pretendentu SIA “Augstceltne” no turpmākās dalības iepirkumā.

6.1.2. Atzīt mazajam iepirkumam “Privatizējamo un atsavināmo nekustamo īpašumu uzturēšana” (PA/2018/14) iesniegto SIA “Augstceltne” piedāvājumu, kā arī pretendentu par atbilstošu mazā iepirkuma noteikumiem.

6.2. Pieņemt zināšanai, ka:

6.2.1. SIA “Fil un KO” saskaņā ar Nolikuma pretendentiem 6.3.apakšpunktu nav iesniedzis Pasūtītāja kontaktpersonas par iepirkuma priekšmetu izsniegtu izziņu, ka Pretendenta pārstāvis veicis tehniskajā specifikācijā un uzturamo objektu un veicamo darbu sarakstā norādīto objektu apskati dabā. Ņemot vērā to, ka pretendents pieteikumā ir apliecinājis, ka ir veicis objektu apskati darbā 2018.gada 12.martā un 13.martā, kā arī 2018.gada 4.aprīlī iesniedzis apliecinājumu, ka nekustamos īpašumus ir apsekojis, un apliecinājis, ka finanšu piedāvājumā ir iekļautas visas izmaksas objektu uzturēšanai saskaņā ar tehnisko specifikāciju, nav samērīgi izslēgt pretendentu SIA “Fil un Ko” no turpmākās dalības iepirkumā.

6.2.2. Atzīt mazajam iepirkumam “Privatizējamo un atsavināmo nekustamo īpašumu uzturēšana” (PA/2018/14) iesniegto SIA “Fil un Ko” piedāvājumu, kā arī pretendentu par atbilstošu mazā iepirkuma noteikumiem.

6.3. Atzīt Mazajam iepirkumam “Privatizējamo un atsavināmo nekustamo īpašumu uzturēšana” (PA/2018/14) SIA “CS Komercserviss”, SIA “NuNo Group”, SIA “Eco Baltia vide”, SIA “INGRADO”, SIA “Augstceltne”, SIA “Clean R”, SIA “Fil un Ko” un AS “FERRUS” iesniegtos piedāvājumus, kā arī pretendentus par atbilstošiem iepirkuma noteikumiem.

6.4. Piešķirt tiesības noslēgt Mazā iepirkuma “Privatizējamo un atsavināmo nekustamo īpašumu uzturēšana” (PA/2018/14) līgumu SIA “Augstceltne”, kuras piedāvājums bija ar zemāko piedāvāto kopējo līgumcenu 2 gadiem - 14 288.40 EUR bez pievienotās vērības nodokļa.

6.5. Pieņemt zināšanai, ka SIA “Augstceltne”, nodokļu maksātāja reģistrācijas numurs 40103000117, saskaņā ar Valsts ieņēmumu dienesta izziņu uz 2018.gada 20.martu nav Valsts ieņēmumu dienesta administrēto nodokļu (nodevu) parāda, kas kopsummā pārsniedz 150 EUR, un saskaņā ar 2018.gada 4.aprīļa izziņu no Lursoft datu bāzes nav pasludināts pretendenta maksātnespējas process (izņemot gadījumu, kad maksātnespējas procesā tiek piemērota sanācija vai cits līdzīga veida pasākumu kopums, kas vērsts uz parādnieka iespējamā bankrota novēršanu un maksātspējas atjaunošanu), apturēta vai pārtraukta tā saimnieciskā darbība, uzsākta tiesvedība par tā bankrotu vai tas tiek likvidēts.

6.6. Par Mazā iepirkuma “Privatizējamo un atsavināmo nekustamo īpašumu uzturēšana” (PA/2018/14) uzvarētāju atzīt un iepirkuma līgumu ar noslēgt ar SIA “Augstceltne”.

Par: Ģ.Freibergs, K.Timpars, S.Balcars

Pret: nav

Lēmums pieņemts vienbalsīgi.

|  |  |  |  |  |  |
| --- | --- | --- | --- | --- | --- |
| Sēde beidzas plkst. 13.30.  Iepirkuma komisijas priekšsēdētājs:  Iepirkuma komisijas locekļi: |  | Ģ.Freibergs  K.Timpars  S.Balcars |  |  |  |
| Iepirkuma komisijas sekretāres p.i.: |  | E.Jonāse |  |  |  |

IZRAKSTS PAREIZS

Iepirkumu komisijas sekretāres p.i.

Rīgā, 2018.gada 10.aprīlī E.Jonāse